钦定古今图书集成/明伦汇编/氏族典/第245卷 > 张祁
## 钦定古今图书集成/明伦汇编/氏族典/第245卷 > 张祁

按《万姓统谱》：“祁，字晋彦，历阳人。以兄邵使金恩补官。
祁负气高义，工诗文，赵鼎、张浚皆器遇之。与胡寅交
最善，时秦桧疑之。会其子孝祥举进士第一，诬祁以
罪，付大理，桧死获免。累迁直秘阁，为淮南转运通判。
谍知金人谋，祁屡以闻于朝，且峙粟阅兵，为备甚密。
言者以张皇生事，论罢之。明年，金果大入寇，祁以孝”
祥仕寖显，不复于进，卜居芜湖，筑其堂曰“归去来。”祁
为人谦恕，居官廉静有守。喜吟诗，清丽和雅，有刘、白
风格，杂以《选》体。晚嗜禅学，号总得翁，以寿终。有文集
若干卷。子孝祥、孝章。